Tautena

Lei tautenas (var. boscarla de mar, glaujòu, calamar) son de mollusques marins qu'apartenon a la classa dei cefalopòdes, sosclassa Coleoidea, òrdre Teuthida, amb dos sosòrdres màgers: Myopsina e Oegopsina.

 Anatomia 
Lei tautenas an doás branquias e un sistèma circulatòri embarrat que l'es associat, format per un còr sistemic e dos còrs branquiaus.

Sei banetas musculosas son garnidas de ventosas e non pòdon tornar créisser se per cas serián arrancadas. 

Sa boca es esquipada amb un bèc que li sierve per tuar sei predas e lei destroçar per melhor lei manejar. Aqueu bec si pòu tornar trobar dins l'estomac dei predators de la tautena, estent que n'es l'unica partida dau còs que non si pòu digerir. 

La tautena es una carnivòra glota, que manja de peis ò d'invertebrats marins.

La grand majoritat dei tautenas mesuran a l'entorn d'un seissentenat de centimètres, pasmens, leis espécias pus grossas pòdon arribar fins a un quiengenau de mètres, bessai encara mai dins lei abís de la mar.

 Gastronomia 
La tautena fa partida de plusiors especialitats occitana coma la tièla setòria ò la tautena farcida en Provença. Si pòu tanben manjar fregida ò grasilhada amb d'alhet e de jouverd, banhada d'un pauc d'òli d'oliva.

 Classificacion 
 CLASSA Cephalopoda
 Sotaclassa Nautiloidea
 Sotaclassa Coleoidea
 Subròrdre Decapodiformes
 Òrdre Spirulida
 Òrdre Sepiida 
 Òrdre Sepiolida 
 Òrdre Teuthida: calamar
 Sotòrdre Myopsina
 FamilhaLoliginidae
 Sotòrdre Oegopsina
 Familha Ancistrocheiridae
 Familha Architeuthidae: calamar gegant
 Familha Bathyteuthidae
 Familha Batoteuthidae
 Familha Brachioteuthidae
 Familha Chiroteuthidae
 Familha Chtenopterygidae
 Familha Cranchiidae
 Familha Cycloteuthidae
 Familha Enoploteuthidae
 Familha Gonatidae
 Familha Histioteuthidae
 Familha Joubiniteuthidae
 Familha Lepidoteuthidae
 Familha Lycoteuthidae
 Familha Magnapinnidae
 Familha Mastigoteuthidae
 Familha Neoteuthidae
 Familha Octopoteuthidae
 Familha Ommastrephidae
 Familha Onychoteuthidae
 Familha Pholidoteuthidae
 Familha Promachoteuthidae
 Familha Psychroteuthidae
 Familha Pyroteuthidae
 Familha Thysanoteuthidae
 Familha incertae sedis (grup incert) 
 Familha Walvisteuthidae
 Subròrdre Octopodiformes